Document ID: /roh_data/filtered/Billingualer_Corpus_interleaved-de-rm.jsonl.gz/303

This is a text translated from German to Rumantsch Grischun.
Ärztlich kontrollierte Heroinabgabe an Schwerstsüchtige in Ambulatorium Chur

Im Sommer 2000 eröffnet die psychiatrische Klinik Beverin ein regionales Ambulatorium in Chur. Dieses umfasst 30 Plätze und kann Heroin an Schwerstsüchtige abgeben. Die Regierung hat das Betriebskonzept für die heroingestützte Behandlung in Graubünden genehmigt.

Das Ziel der heroingestützten Behandlung besteht darin, den Betäubungsmittel-Konsum zu reduzieren und die Drogenabstinenz aufzubauen. Heroin darf bei Personen angewendet werden, bei denen andere Behandlungsformen versagt haben oder deren Gesundheitszustand andere Behandlungen nicht zulässt. Um in die heroingestützte Behandlung aufgenommen werden zu können, müssen die Drogenabhängigen folgende Kriterien erfüllen: mindestens zweijährige Heroinabhängigkeit, Mindestalter 18 Jahre, Nachweis, dass mindestens zwei Behandlungsversuche gescheitert sind und auf den Drogenkonsum zurückzuführende Defizite im medizinischen, psychologischen und/oder sozialen Bereich.

In Graubünden leben etwa 20 schwer drogenabhängige Personen, in den St. Galler Bezirken Sargans und Werdenberg etwa 15 bis 20. Sofern sich eine geeignete Liegenschaft in der Nähe des Bahnhofs Chur finden lässt, könnten die meisten von ihnen das Ambulatorium innerhalb von 30 Minuten erreichen. Dies ist insofern von Bedeutung, als die Heroinabgabe grundsätzlich in der Abgabestelle zu erfolgen hat und die Patientinnen und Patienten dieses zwei bis drei Mal täglich aufsuchen. Zusätzlich ist die Strafanstalt Realta interessiert, zehn Therapieplätze für heroinabhängige Insassen anzubieten.

Heroinabhängige aus entferneteren Regionen haben die Möglichkeit, vorübergehend das Angebot des begleiteten und betreuten Wohnens des Vereins Überlebenshilfe in Chur in Anspruch zu nehmen und von hier aus in die heroingesützte Behandlung einzutreten. Ansonsten bleibt die Behandlung für sie vorläufig auf die bisherigen Therapieangebote beschränkt (z.B. Methadon-Abgabeprogramm).

Das Konzept für die heroingestützte Behandlung in Graubünden ist in Zusammenarbeit des Kantonsarztes, des Sozialamts und der Klinik Beverin erarbeitet worden. Es basiert auf den vier Säulen der Drogenpolitik des Bundesrats: Prävention, Therapie, Überlebenshilfe und Repression. Die heroingestützte Behandlung wird der Therapiesäule zugeordnet.

Es ist vorgesehen, das regionale Ambulatorium in Chur im Sommer 2000 zu eröffnen. Dies allerdings unter dem Vorbehalt, dass der Grosse Rat die nötigen Nachtrags-Kredite spricht und dass der Kanton St. Gallen und die Krankenversicherungen das Projekt mitfinanzieren. Für den Kanton Graubünden dürften sich jährliche Kosten von rund 100'000 Franken ergeben. Die ersten drei Jahre gelten als Versuchsphase. Wenn es sich bewährt, soll das Ambulatorium alsdann definitiv installiert werden können.

Gesamthaft betrachtet ist die heroingestützte Behandlung sowohl für die Betroffenen wie für die Öffentlichkeit von grossem Vorteil. Lebensqualität und soziale Integration werden verbessert, die Gesundheit gefördert und im Bereich der stationären Behandlung lassen sich Einsparungen erzielen.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 17.02.2000

Consegna da heroin controllada dal medi a toxicomans fermamain dependents en l'ambulatori a Cuira

La stad 2000 vegn la clinica psichiatrica chantunala Beverin ad avrir in ambulatori regiunal a Cuira. Quest ambulatori cumpiglia 30 plazzas e po prescriver heroin a toxicomans fermamain dependents. La regenza ha approvà il concept da manaschi per il tractament che sa basa sin la prescripziun da heroin en il Grischun.

La finamira dal tractament che sa basa sin la prescripziun da heroin è quella da reducir il consum da narcotics e da gidar a cuntanscher l'abstinenza da drogas. Il heroin po vegnir applitgà per persunas, tar las qualas autras furmas da tractament n'han betg gì success u da las qualas la sanadad na permetta betg auters tractaments. Per vegnir acceptà en il tractament che sa basa sin la prescripziun da heroin, ston ils toxicomans ademplir ils suandants criteris: ina dependenza da heroin d'almain dus onns, ina vegliadetgna minimala da 18 onns, la cumprova ch'almain duas emprovas da tractament n'han betg gì success e deficits medicinals, psicologics e/u socials che derivan dal consum da drogas.

En il Grischun vivan ca. 20 toxicomans fermamain dependents, en ils districts songagliais Sargans e Werdenberg var 15 fin 20. Sch'ins chatta ina immobiglia adattada en la vischinanza da la staziun da Cuira, po la gronda part dals toxicomans cuntanscher l'ambulatori aifer 30 minutas. Quai è impurtant en quel senn, che la consegna da heroin sto succeder da princip en il post da consegna e che las pazientas ed ils pazients arrivan là fin duas giadas per di. Ultra da quai vul il stabiliment da Realta porscher diesch plazzas da terapia per praschuniers toxicomans. Ils toxicomans da regiuns pli distantas han la pussaivladad da far diever transitoriamain da la purschida d'abitar accumpagnà ed assistì da l'uniun per l'agid da survivenza a Cuira e d'entschaiver da là davent in tractament che sa basa sin la prescripziun da heroin. Per il rest sa restrenscha lur tractament sin las purschidas da terapia da fin uss (p.ex. program che sa basa sin la prescripziun da metadon).

Il concept per il tractament che sa basa sin la prescripziun da heroin en il Grischun è vegnì elavurà en collavuraziun dal medi chantunal, da l'uffizi dal servetsch social e da la clinica Beverin. El sa basa sin las quatter pitgas da la politica da drogas dal cussegl federal: prevenziun, terapia, agid da survivenza e repressiun. Il tractament che sa basa sin la prescripziun da heroin vegn attribuì a la pitga da terapia.

Igl è previs d'avrir l'ambulatori regiunal a Cuira la stad 2000. Ma cun la resalva ch'il cussegl grond dettia liber ils credits posteriurs necessaris e ch'il chantun Son Gagl e las assicuranzas da malsauns sa participeschian a la finanziaziun dal project. Per il chantun Grischun dastgassan resultar custs annuals da var 100'000 francs. Ils emprims trais onns valan sco fasa d'emprova. Sche l'ambulatori sa cumprova, alur duai el pudair vegnir installà definitivamain.

Sch'ins guarda a moda cumplessiva, ha il tractament che sa basa sin la prescripziun da heroin in grond avantatg tant per las persunas pertutgadas sco er per la publicitad. La qualitad da viver e l'integraziun sociala vegnan meglieradas, la sanadad vegn promovida e sin il sectur dal tractament staziunar sa laschan far respargns.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 17.02.2000